
DVANAESTA 
SJEDNICA 
OPĆINSKOG VIJEĆA 
RADOBOJ U SRIJEDU 
5. PROSINCA 


Na predstojećoj sjednici Općinskog 
vijeća Radoboj naći će se nekoliko 
točaka dnevnog reda koje će po svemu 
sudeći biti dobro prihvaćene, a neke će 
vjerojatno izazvati i određene prigovo- 
re. Evo kako je predsjednik Općinskog 
vijeća Igor Cigula predvidio Dnevni 
red. Izvještaj o radu zajedničkog po- 
ljoprivrednog redara u 2018. godini za 
područje Općine Radoboj, Donošenje 
Odluke o vrijednosti boda komunalne 
naknade, Donošenje Odluke o izmje- 
nama i dopuni Odluke o osnivanju 
Muzeja Radboa, Donošenje pravilnika 
o kriterijima i postupku dodjele stu- 
dentskih stipendija, Donošenje Odluke 
oV. izmjeni i dopuni Prostornog plana 
uređenja Općine Radoboj, Donošenje 
Odluke o procjeni rizika od velikih 
nesreća za Općinu Radoboj, Donošenje 
Odluke o prirezu poreza na doho- 

dak Općine Radoboj i Izvještaj o radu 
komunalnog redara za 2018. godinu 

za područje Općine Radoboj. Najinte- 
resantnije teme su svakako one koje 
se odnose na izvještaje poljoprivred- 
nog i komunalnog redara, Odluka o 
uvođenju prireza na području Općine 
Radoboj i dodjela stipendija studenti- 
ma s područja Općine Radoboj. Jesu li 
predložene Odluke usvojene i što one 
donose za mještane izvjestit ćemo vas 
u narednom broju Radobojsko-Jese- 
janskog lista. 


Općini Jesenje dodijeljena 
srebrna plaketa OK KZZ 


Svečanom sjednicom održanom u Krapin- 
skim Toplicama u ponedjeljak 5. studenog 
obilježen je Dan Obrtničke komore Krapin- 
sko-zagorske županije. Svečanosti su nazočili 
brojni ugledni gosti iz političkog i gospo- 
darskog života. Predsjednik OKKZŽ-e Davor 
Pleško u obraćanju okupljenima istaknuo 

je kako je zadaća Komore da potiče sve koji 
razmišljaju da samostalno krenu na tržište i 
prodaju svoje usluge i proizvode. Spomenuo 
je i pozitivna kretanja jer je u našoj Županiji 
sve više novootvorenih obrta a krizno raz- 
doblje u kojem su se obrtnici borili da dobiju 
bilo kakav posao i time osigurali opstanak je 
prošlo. Napomenuo je kako se na tržištu rada 
sve više osjeća manjak kvalificirane radne 
snage.Svi redom govornici, Dragutin Ranoga- 
jec, predsjednik Hrvatske obrtničke komore, 


Župan Željko Kolar i Državni tajnik u Mini- 
starstvu gospodarstva, poduzetništva i obrta, 
Mario Antonić pohvalili su rad Komore, te 
istaknuli da bi rezultati bili bolji potrebno 

je stvarati i bolje uvjete pri tome se posebno 
osvrnuvši na reformu obrazovanja izmjenu 
zakona, poreznim rasterećenjima kojima bi 
se olakšali uvjeti poslovanja gospodarstveni- 
cima. U sklopu svečanosti zaslužnim, obrtni- 
cima i institucijama podijeljena su priznanja 
a među dobitnicima je i Općina Jesenje. Op- 
ćini je na prijedlog Udruženja obrtnika Grada 
Krapine, općina Đurmanec, Jesenje Petrov- 
sko i Radoboj dodijeljena Srebrna plaketa za 
značajan doprinos radu i razvoju obrtništva 
kao i Obrtničke komore krapinsko zagorske 
županije, u a ime Općine primio je načelnik 
Andrija Ranogajec. 


Radovi na sanaciji klizišta 
u Cerju Jesenjskom 


Veliki broj klizišta koja se nalaze na nerazvrstanim cestama na po- 


dručju Općine Jesenje u većini slučajeva onemogućavaju sigurno i 
nesmetano prometovanje. Ceste su od životnog značaja za mještane 
a na mjestima gdje se pojave klizišta najčešće su neprohodne. Zbog 
iznimno velikih troškova sanacije nastalih klizišta Općina Jesenje 
ove se godine prijavila na natječaje Ministarstva graditeljstva i Mi- 
nistarstva regionalnoga razvoja i fondova EU kako bi osigurala dio 
sredstava za sanaciju klizišta. Na objavljenim natječajima samo je 
klizište u Cerju kod zaselka Obadići prihvaćeno za sufinanciranje i 
za njega je MRRFEU odobrilo iznos od 200.000,00 kuna. Početkom 
mjeseca studenog započeti su radovi na sanaciji a s obzirom na na- 
dolazeći zimski period izvođač ulaže velike napore kako bi se radovi 
završili prije jačeg pogoršanja vremena. 

U OPĆINI RADOBOJ U TIJEKU JE REALIZACIJA TRIJU PROJEKATA 
ZA KOJE SU SREDSTVA OSIGURANA PUTEM NATJECAJA 

Rekonstrukcija ceste 
Brod - Kraljevec 


U sklopu provedbe mjere M07 ,Temeljne 
usluge i obnova sela u ruralnim područji- 
ma“ iz Programa ruralnog razvoja Republi- 
ke Hrvatske 2014. - 2020., Općina Radoboj 
prijavila je projektni prijedlog pod nazivom 
»Rekonstrukcija postojeće nerazvrstane 
ceste NC - KŠ Brod - D35. Pri samog podno- 
šenja prijave sređeni su imovinsko - pravni 
odnosi, te je izrađena propisana tehničko 

- projektna dokumentacija. Radi se o neraz- 
vrstanoj cesti ukupne duljine 2085 metara 
koja se nalazi u katastarskoj općini Šemnica, 
naselje Gornja Šemnica - Kraljevec Šemnič- 
ki. Glavne karakteristike predmetne trase u 
horizontalnom smislu veliki je broj krivina. 
Niveleta cesta ima brdovite karakteristike s 
uzdužnim nagibima do 18% te u kombinaciji 
s malim radijusima horizontalnih krivinama 
predstavlja određena ograničenja. Trup ceste 
najčešće se nalazi u zasijeku ili usjeku. S obzi- 
rom na navedeno postojeće stanje, planirana 
je aktivnost koja podrazumijeva temeljitu re- 
konstrukciju donjeg ustroja ceste s izvedbom 
oborinskog sustava odvodnje u dužini 1,8 km, 
novim asfaltnim slojem i ostalim tehničkim 
detaljima. Temeljem Odluke o prihvatljivosti 
izdane S. siječnja 2018. godine od Agencije za 
plaćanja u poljoprivredi, ribarstvu i ruralnom 
razvoju i Ugovora o financiranju od 8. veljače 
2018. godine pokrenut je postupak javne 
nabave s ciljem odabira izvođača radova. 
Okončanjem postupka javne nabave odabran 
je izvođač radova, tvrtka Colas Hrvatska d.d.. 
s kojom je potpisan ugovor o izvođenju ra- 
dova. Početkom listopada započeli su radovi 
rekonstrukcije postojeće nerazvrstane ceste 

s rokom završetka do 24. srpnja 2019. godine. 


Kako je zbog izvođenja radova rekonstrukcije 
predmetne nerazvrstane ceste i rekonstruk- 
cije postojeće sekundarne vodovodne mreže 
na snazi privremena regulacija prometa, 
molimo sve mještane i korisnike predmetne 
ceste za razumijevanje. 

Sukladno Odluci o dodjeli sredstava od 
dana 16. studenoga 2018. godine od Agenci- 
je, za ulaganje u rekonstrukciju spomenute 
nerazvrstane ceste dodijeljen je iznos od 
5.974.062,74 kune. 


Uz samo uređenje 
ceste izvode se i 
radovi na odvodnji 
oborinskih voda 
i rekonstrukciji 
vodovodne mreže 


Modernizacija 
javne rasvjete 
i uređenje 
Kuće zagorskih 
štruklji 


Zahvaljujući na vrijeme pripremlje- 
nim projektima i dobivenim sredstvi- 
ma iz državnih izvora na području 
radobojske općine u tijeku je rekon- 
strukcija javne rasvjete. Tako se uz 
županijsku cestu koja ide od Jazvina 
preko Radoboja do Gornje Šemnice 
postavljaju nova rasvjetna mjesta, a 
stara rasvjetna tijela zamjenjuju se 
modernom led rasvjetom. Na po- 
dručju cijele općine bit će u idućem 
razdoblju zamijenjeno više od 500 
rasvjetnih tijela čime će se udovoljiti 
ekološkim uvjetima, a smanjit će se i 
potrošnja električne energije. U sredi- 
štu Radoboja konačno je počelo i ure- 
đenje Kuće zagorskih štruklji, što će 
doprinijeti novoj promociji Općine uz 
njegovanje tradicionalne domaće ku- 
hinje, a budući posjetitelji Radoboja 
imat će mogućnost okrijepe prilikom 
dolaska u Muzej Radboa ili na druge 
manifestacije. 


U RADOBOJU JE ODRŽANA OSNIVAČKA 
SKUPŠTINA OPĆINSKE ORGANIZACIJE 
STRANKE RADA I SOLIDARNOSTI - MILAN 


BANDIĆ 365 


RADOBOJSKE 
INICIJATIVE 
PRIHVATLJIVE 
ZA CIJELU 
HRVATSKU 


Robert Mikša predsjednik, Alojz Sajko 
potpredsjednik, a Luka Tušek tajnik 
Općinske organizacije Stranke rada i 


solidarnosti MB 365 


U dvorani Vatrogasnog doma u Radoboju 

u petak 16. studenoga održana je osnivačka 
sjednica podružnice Stranke rada i solidar- 
nosti, poznatije kao stranka Milana Bandića 
365. 

Uz prisutnost samog Milana Bandića i 
njegovih suradnika iz Zagreba, vijećnika 
Županijske skupštine Krapinsko - zagorske 
županije, koji su prešli u njegovu stranku, 
Marije Puh, saborske zastupnice, članice 
Kluba Milana Bandića u Saboru prisutno je 
bilo gotovo stotinjak mještana iz Općine Ra- 
doboj, koji su potpisali pristupnice za ulazak 
u novoformiranu stranku u Općini Radoboj. 
Među prisutnima je bila većina dosadaš- 
njih članova HNS-a iz radobojske općine, 
općinski vijećnici predvođeni načelnikom 
Anđelkom Topolovcem kao i priličan broj 
ljudi koji do sada nisu zapaženi kao aktivi- 
sti bilo koje od ranije oformljenih političkih 
stranaka u Radoboju. 

Najveću pozornost među prisutnima 
pobudila je sama nazočnost zagrebačkog 
gradonačelnika i njegovo obraćanje svojim 
novim članovima i simpatizerima. Nagla- 
sio je tako da sva nastojanja treba usmjeriti 
na ostvarivanje cilja da ljudi u Zagorju žive 
tako dobro kao i oni u Zagrebu, da će dati 
podršku sadašnjem županu Željko Kolaru i 
da će pošto - poto dogovoriti s autobusnim 
prijevoznikom da već na početku ,Adventa 

u Zagrebu“ ponovo vozi autobus iz Krapine 
u Zagreb i obrnuto. Na veliko je odobrava- 
nje naišlo njegovo obećanje da će u prvom 
autobusu iz Zagreba za Krapinu biti ion, a 
u Zagreb će se autobusom vratiti s Marijom 
Puh i Anđelkom Topolovcem koji su ga o 
problemu putovanja Zagoraca iz Krapine 

u Zagreb izvijestili već ranije. Zahvalio se 


Županijski povjerenik Stranke rada i solidarnosti MB 
365 Anđelko Topolovec predložio je Milanu Bandiću da 
se osiguraju sredstva za besplatne udžbenike, povećaju 
sredstva za brdsko planinska područja i županijske ceste, pa 


[Mitanj 


STRANKA RADA 
| SOLIDARNOSTI 


će se o tome čuti i u Saboru. 


Anđelku Topolovcu i Mariji Puh koji su ga 
kako je naglasio podsjetili na njegov put u 
politiku prije dvadesetak godina. 
Povjerenik županijske organizacije Milan 
Bandić 365 Anđelko Topolovec naglasio je 
kako planira da do kraja godine u Krapin- 
sko - zagorskoj županiji ima ukupno 18 što 
gradskih što općinskih organizacija, a da se 

Milan 


Bandić 


\ STRANKA R4 
| SOLIDARN 


STRANKA RADS 
| SOLIDARN OS 


Srcem, r: 
i solidarnč 
za našđ 


Zagor 


PANAIN 
Pari 


Zahvaljujući trećem dolasku 
Milana Bandića u Radoboj je 
stigao i sv. Martin koji je s 
malim zakašnjenjem krstio 
radobojska vina. 


Marija Puh: ...nije važno je li mačka 
bijela, crna ili šarena, važno je da 
lovi miševe, a naši su miševi klizišta, 
Veleučilište, proračuni naših lokalnih 
jedinca i besplatni udžbenici za sve 
osnovnoškolce u Hrvatskoj. 


Zagrebački gradonačelnik i predsjednik 
stranke rada i solidarnosti Milan Bandić 
prisutne je na izbornoj skupštini oduševio 
izjavom ,Kaj košta da košta iz Krapine će 
autobusi za Advent voziti u Zagreb i natrag.“ 


Robert Mikša, predsjednik Općinske 
organizacije Stranke rada i 
solidarnosti MB 365 i simbolički je 
promijenio stranačku boju. 


u siječnju 2019. održi izborna skupština na 
županijskoj razini. 

Zastupnica u Saboru Marija Puh istaknula je 
da su za sada ciljevi suradnje unutar Kluba 
Milana Bandića i njegove stranke sanaci- 

ja klizišta na području Zagorja, osigura- 

nje normalnih uvjeta za rad Veleučilišta u 
Krapini, povećane sredstava u proračunima 


jedinica lokalne samouprave, te osiguranje 
besplatnih udžbenika za sve osnovnoškolce 
u Hrvatskoj. 

Izabrani predsjednik Općinske organizaci- 
je Stranke rada i solidarnosti Milan Bandić 
365, Robert Mikša zahvalio se na ukazanom 
povjerenju uz vjeru da će se zajedničkim 
snagama uspjeti mnogo toga realizirati od 


dobrih ideja do valjanih projekata. 
Prelaskom općinskih vijećnika iz HNS-a u 
Stranku rada i solidarnosti u Općinskom 
vijeću Radoboj nastala je nova većinska koa- 
licija u kojoj su sada članovi stranke Milana 
Bandića, SDP-a i Umirovljenika.(V.R.) 

NA ŽRTVE VUKOVARA 


Sudionici Domovinskog rata s područja Općine Radoboj, općinski 
vijećnici, predvođeni predsjednikom Igorom Cigulom i načelnikom 
Anđelkom Topolovcem, ostali mještani i radobojski župnik vlč. To- 
mislav Novosel 17. studenog u 19 sati u centru Radoboja, paljenjem 
27 lampiona obilježili su Dan sjećanja na žrtve Vukovara. Pridruži- 
li su se tako tisućama sredina koje su tako odali počast poginulim 
braniteljima i civilima Vukovara. Radoboj se tom prilikom prisjetio 
i svog mještanina Vjekoslava Cerovečkog - Cige koji je kao zapovjed- 
nik posebne postrojbe varaždinske policije branio Vukovar, a po- 
ginuo je upravo tih dana 1991. godine kada je Vukovar proživljavao 
svoje najteže dane. 


Zupaljene svijeće na 
grobovima branitelja 


Na mjesnom groblju u Gornjem Jesenju povodom blagdana Svih 
svetih odana je počast i zapaljene su svijeće na grobovima poginulih 
hrvatskih branitelja i ispred križa koji je podignut u spomen njima 
kao i svim smrtno stradalim hrvatskim braniteljima koji su dali 
život za Domovinu. Počast su odali predsjednik Općinskog vijeća 
Zdenko Brodar i njegov zamjenik Ivan Maligec, izaslanstva Mini- 
starstva branitelja, Ministarstva obrane, Ministarstva unutarnjih 
poslova, Županije Krapinsko-zagorske, Udruga proizašlih iz Domo- 
vinskog rata, te članovi obitelji poginulih branitelja. 


ka -2 
ran PE a ro L VaDSA S 
DI JGKR ZANE RESET IPR Le, PSR 


Šumovlasnici udruge Jela 
Jesenje organizirali akciju 
uređenja šumske ceste 


Udruga privatnih šumovlasnika ,Jela“ Jesenje tijekom godine orga- 
nizira edukaciju svojih članova i zainteresiranih mještana. U svrhu 
pravilne upotrebe šumarskih alata i strojeva, povećanje vrijednosti 
išto kvalitetnije iskoristivosti šuma i poboljšanja šumskog ekosu- 
stava organiziraju se radionice i pokazna predavanja. Uz brigu za 
edukaciju udruga se brine za izgradnju i održavanje šumskih pro- 
metnica pa je u nedjelju 18. studenog organizirana akcija popravka 
šumske ceste koja se nalazi u predjelu Ravninska. Na akciju su se 
odazvali vlasnici šuma, korisnici ove ceste koji su očistili kanale 

i napravljene propuste, poravnali šoder te posjekli raslinje koje je 
izraslo uz cestu. Navedena je cesta izgrađena prije nekoliko godina 
čime je vlasnicima omogućen siguran pristup do njihovih šuma, 

na žalost neki od nesavjesnih korisnika često se puta maćehinski 
odnose prema njoj. Kod eksploatacije drvne mase vuku trupce pa se 
stvaraju usjeci na cesti a kod obilnih kiša se stvaraju još veća ošteće- 
nja. Oštećenja stvaraju i motociklisti rekreativci kojima su ova kao i 
ostale šumske ceste idealne rute za utrke na quad i cross motorima. 


Zupaljene svijeće u spomen 
na Vukovarske žrtve 


U spomen na 28. - u godišnjicu žrtve Vukovara u centru Gornjeg 
Jesenja, dan uoči pada grada heroja, predsjednik Općinskog vijeća, 
branitelj Mirko Buzina i djelatnica JUO, Ana Kuhar i Zdenko Brodar 
zapalili su 28 lampiona. Mnogi mještani su također zapalili svijeće 
kod svojih domova kako bi se na simboličan način prisjetili žrtava 
herojskog grada Vukovara njihovih stradanja i patnji. 

Učenici i studenti 
pratili su izlaganje i 
prezentaciu programa 
Erasmus za sve 


OPĆINA JESENJE NASTAVLJA 
SA STIPENDIRANJEM UCENIKA 


| STUDENATA 


U nedjelju, 11. studenoga u 15,00 h u dvo- 
rani Doma kulture članovi Savjeta mladih 
Općine Jesenje organizirali su za učenike i 
studente prezentaciju projekta “Erasmus za 
sve“. Cilj ovog programa je jačanje znanja i 
vještina te povećanje zapošljivosti europskih 
građana, kao i unapređenje obrazovanja, 
osposobljavanja i rada na području mladih 
i sporta. Prezentaciju programa izveli su uz 
pomoć prof. Alexandre Krklec članovi Savje- 
ta, predsjednica Sara Gašparić, Petra Klasić 
i Matija Habjanec te student Luka Draganić. 
Iznoseći vlastita iskustva prisutnim učeni- 
cima i studentima te njihovim roditeljima, 
pojasnili su zainteresiranima kako se prija- 
viti u ovaj program te koje su mogućnosti 
prijavljenih. Mladi mogu ostvariti stipendi- 
je, upoznati način obrazovanja i primjere iz 
prakse u inozemstvu, a isto tako uvjeriti se 
da tamo nije sve baš idealno kako se to često 
nastoji prikazati. Ujedno su ih pozvali da 
nakon završetka školovanja ostanu živjeti u 
Jesenju. 
Općina Jesenje i ove je godine nastavila s 
dodjelom stipendija učenicima i studentima 
sa svojeg područja. Ove je godine do utvr- 
đenog roka pristiglo 12 zahtjeva za učeničke 
i 30 za studentske stipendije. Pregledom 
dokumentacije Povjerenstvo je utvrdilo da 9 
učenika i 30 studenata zadovoljava kriterije 
objavljene u Javnom pozivu. Na prijedlog 
Povjerenstva, načelnik Andrija Ranoga- 
jec donio je odluku kojom je dodijeljeno 9 
učeničkih stipendija u iznosu 300,00 kn i 30 
studentskih u iznosu 500,00 kn mjesečno. 
»Stipendije su oblik financijske pomoći koji 


Za studenticu Saru 
Gašparić stipendije 
su motivacija za još 
bolje rezultate, ali i 
financijsko olakšanje 
za roditelje 


ba 
se dodjeljuje pojedincima za potrebe njihova 
obrazovanja, profesionalnog usavršavanja 
ili istraživanja, a dodjeljuju se na temelju 
akademskog uspjeha, posebnih talenata 

ili na temelju socijalnog statusa. Mi mladi 

u Jesenju imamo upravo tu pogodnost da 
nam naša Općina pruža ovaj oblik financij- 
ske pomoći tokom obrazovanja jer većina 
studenata ili srednjoškolaca ne stekne pravo 
na stipendiju iz drugih resursa. Uz potporu 
od strane naše lokalne zajednice, učenici i 
studenti bivaju motivirani svake godine za 
postizanje što boljih obrazovnih postignuća, 
a ujedno stipendija olakšava i roditeljima 
sufinanciranje djece u njihovom obrazova- 
nju.« nadodala je studentica Sara Gašparić 
koja je zadovoljna kako Općina u kojoj živi 
pomaže i podržava mlade u njihovom obra- 
zovanju. 


U svrhu potpore razvoju 
poljoprivredne proizvodnje na 
području Općine Jesenje načelnik 
općine Andrija Ranogajec 
objavljuje 


JAVNI POZIV 


za podnošenje zahtjeva za dodjelu 
potpora sukladno ,Programu 
potpora u poljoprivredi na 
području Općine Jesenje za 2018. 
godinu“ 


Općina Jesenje će u 2018. 
godini dodjeljivati potpore male 
vrijednosti za slijedeće Mjere: 


1. Podizanje i/ili rekonstrukcija 
trajnih nasada 

2. Podizanje staklenika/ 
plastenika 

3. Očuvanje stočnog fonda 

4. Poticanje bavljenja pčelarstvom 

5. Očuvanje izvornih i zaštićenih 
pasmina domaćih životinja 

6. Kemijska analiza tla 

7. Poticanje ekološke proizvodnje 

8. Edukacija i stručno 
osposobljavanje 

9. Potpora za sufinanciranje 
troškova rada konzultanata 
prilikom izrade projektne 
dokumentacije za javljanje 
na natječajne mjere Programa 
ruralnog razvoja 


Prilikom dodjele potpora uzimaju 
se u obzir samo prihvatljivi 
troškovi nastali u 2018. godini. 
Obrasci se mogu dobiti u 
Jedinstvenom upravnom odjelu 
Općine Jesenje, Gornje Jesenje, 
103 svakim radnim danom od 
7,00 do 15,00 sati ili na službenoj 
web stranici Općine Jesenje. 
Rok za podnošenje prijava je 4. 
prosinac 2018. godine. 


Peta izmjena 
prostornog plana 


Ovih je dana završena rasprava o petoj izmje- 
ni Plana prostornog uređenja Općine Rado- 
boj. Općina Radoboj donijela je na inicijativu 
dvojice poduzetnika odluku o pokretanju još 
jedne izmjene prostornog plana. Odluka je 
objavljena i svi su zainteresirani mogli izvr- 
šiti uvid u predložene izmjene, te eventual- 
no predložiti i nove. To se i dogodilo, jer je 
još nekoliko mještana dalo svoje prijedloge. 
Prijedlog odluke o predloženim izmjenama i 
nadopunama mogao bi se naći na jednoj od 
planiranih sjednica Općinskog vijeća. 

Priprema zu veće 
naslage snijega |... | | zra 


Uske lokalne prometnice, ograde dvorišta uz 
samu cestu, usjeci i druge prepreke u zim- 
skim danima donose mnogo brige i nevolja 
kako onima koji su zaduženi za čišćenje 
cesta od snijega tako i domaćinstvima ćiji se 
ulazi u garaže i dvorišta nađu zatrpani nano- 
sima snijega. U namjeri da se barem donekle 
pomogne u otklanjanju ovih nedaća zaposle- 
nici posebnog pogona Općine Radoboj prišli 
su obilježavanju međa cesta, kako bi teški 
strojevi u slučaju potrebe što lakše obavili 
svoj dio posla. Od mještana se pak očekuje 
više strpljenja a i pomoći oko čišćenja za- 
metenih prometnica, jer se ne može baš sve 
očekivati od nekog drugog kod rješavanja 
problema vezanih uz višak snijega. 


dLoraš Z pode FT ano Tai ai e ra 


Prvi ovogodišnji snijeg počeo je padati u jutarnjim 19. studenog i na mjestima ga je bilo i do 
10-tak centimetara. Nakon relativno toplog vremena na naše područje stiglo je zahlađe- 
nje te su se bijele snježne pahulje obrušile nad naše brege a snijeg zabijelio krovove kuća. 
Svakako ovih će dana biti potrebna toplija zimska odjeća i obuća a vozači će morati svoje 
ljubimce opremiti zimskom opremom i opreznije voziti našim prometnicama. Za slučaj 
značajnijeg pogoršanja vremena odnosno snježnih padalina i niskih temperatura Općina je 


osigurala dovoljne količine soli i agregata za posipanje nerazvrstanih cesta a koncesionar za 
zimsko održavanje će biti u pripravnosti. 


Prvi snijeg dočekalo 
i mnogo neubranih 
plodova 


Nakon dugog toplog ljeta i jeseni, prve snježne 
pahuljice dočekalo je i dosta plodova u našim 
voćnjacima, ali i u šumama i živicama. Mnogi su 
ostali neubrani, iako su korisni, hranjivi i zdravi. 


Mnoštvo vjernika posjetilo 
počivališta svojih najmilijih 
U četvrtak, na blagdan Svih Svetih na groblju u Gornjem Jesenju 
slavljena je Sveta misa. Na misi su se okupili mnogobrojni domaći 
vjernici, ali i vjernici iz drugih župa koji su taj dan posjetili grobove 
svojih najmilijih. Misu je predvodio vlč. Danijel Herceg, a župni zbor 
je svojim pjevanjem uzveličao misno slavlje. VIČ. Danijel u propo- 
vijedi je ohrabrio vjernike da ne budu tužni jer smrt nije kraj nego 
tek početak, da odlaskom u zemlju naš život ne prestaje nego se mi- 
jenja, te naglasio kako smo svi kao djeca Božja na istom hodočašću 
prema konačnom svetištu - kući Oca nebeskoga. 

Na kraju je zaključio: “Neka nas današnje hodočašće na sveto mjesto 
počivališta naših dragih pokojnika, još više poveže u zajedništvu 

sa svima Svetima, dragim pokojnima, i sa svima onima s kojima još 
dijelimo svoj komadić vremena i prostora." 

Dobitnici zlatnih diploma 
za vino berbe 2017. 


U Jesenju mošt krsfile članice 
AKUD-au žensko kazalište 


Ovogodišnje Martinje u Jesenju obilježe- 

no je uz pjesmu i ples, na neobičan način. 
Naime, ove godine krštenje mošta u Jesenju 
pripalo je ženama. Ceremonijal krštenja 
mošta preuzele su članice AKUD-a ,Žensko 
kazalište“ koje su u režiji Dragutina Kozine 
obavile krštenje mošta uz brojne vinogra- 
dare i njihove goste među kojima su bili do- 
gradonačelnik grada Krapine Drago Kozina i 
načelnik Andrija Ranogajec. 

Na početku svečanosti podijeljene su diplo- 
me s ocjenjivanja vina berbe 2017. Šampion 
ovog ocjenjivanja bilo je miješano bijelo vino 
Marijana Štehec, a najvećim brojem osvoje- 


Krštenju mošta 
odazvali su se brojni 
vinogradari i gosti 


nih odličja mogu se pohvaliti obitelji Ivana 
Janžek i Zdravka Tušek. Krštenje mošta 
započelo je ulazom u dvoranu ,biskupice“ 
i njezinih pomoćnica uz muzičku pratnju. 
Ulazak u dvoranu ovog zanimljivog društva 
među mnogima je izazvao iznenađenje ali i 
salve smijeha. Ulogu biskupice uspješno je 
odigrala Karmela Habjanec uz asistenciju 
Gordane Maligec. Kako bi sve bilo po regula- 
ma, uloge kuma pripale su ženama; Darinki 
Kovačec i Renati Gorenec, koje su spremno 
odgovarale u ime ,krštenika“ mošta. Uz 
zdravice i zazive moštek bi trebao zamije- 
niti mnoga nepoćudna pića i razne ,tekuće 


tvorevine“ te je kršten da bi krijepio tijelo i 
razveseljavao mnoga srca. Predsjednik vi- 
nogradara Franjo Cvrtila zahvalio je člani- 
cama na obavljenom poslu te im podijelio 
»vinska“ priznanja. Za odličnu atmosferu 
na ovoj vinogradarskoj veselici kojom se 
obilježava završetak vinogradarske godine 
dodatno su se pobrinuli članovi sastava MIX 
band. Udruga umirovljenika Jesenje također 
je za svoje članove organizirala obilježavanje 
Martinja u dvorani Vatrogasnog doma. Na 
Martinjsku feštu odazvalo se pedesetak čla- 
nova koji su također u veselom raspoloženju 
obilježili ovaj vinogradarski blagdan. 


Mošt je krstila 
Martinjska biskupica 
Karmela Habjanec 


10 


Radobojsko - Jesejanski list | broj 106 | godina XI. | 29. studenoga 2018. 


1 


NOVOSTI IZ OŠ SIDE KOŠUTI RADOBOJ 


NATJECANJE DABAR 


Hrvatska se uključila u međuna- 
rodnu inicijativu Bebras (Dabar) 
koja promiče informatiku i 
računalno razmišljanje među 
učiteljima i učenicima, ali iu 
široj javnosti. Dabar je osmišljen 
kako bi se svoj djeci omogućilo 
jednostavno sudjelovanje kroz 
online natjecanje, koje se sastoji 
od niza izazovnih zadataka 
osmišljenih od strane stručnjaka 
iz pedesetak zemalja. U sklopu 
inicijative ove se godine odr- 
žava natjecanje unutar sustava 
Loomen. Prvo natjecanje Dabar 
u Hrvatskoj održano je u stu- 
denom 2016. s 5624 sudionika. 
Budući da smo sudionici pro- 
jekta Škola za život, ove školske 


INTERLIBER 
2018. 


Dana 13.studenog 2018. godine 
učenici naše škole posjetili su 
izložbu Hrvatska glagoljica u Na- 
cionalnoj i sveučilišnoj knjižnici 
u Zagrebu te najveći sajam knjiga 
u Hrvatskoj, Interliber. Po dola- 
sku u Zagreb prisustvovali smo 
izložbi kroz koju nas je provela 
djelatnica Nacionalne i sveuči- 
lišne knjižnice. Učenici su mogli 
vidjeti povijesni prikaz glagoljice, 
ponoviti zanimljivosti vezane 

uz najstarije hrvatske epigraf- 
ske spomenike te druge knjige i 
dokumente pisane na glagoljici. 
Nakon kratkog predavanja učeni- 
ci su se okušali u pisanju vlastitih 
imena na glagoljici, a predstav- 
ljen im je i robot koji sam prema 
naredbi piše glagoljična slova 


godine je školska koordinatorica 
Ivana Trtoman Brlić prijavila 

PO prvi puta i našu školu u ovo 
natjecanje. Dabar se nadovezuje 
na kurikularnu reformu kojom 
se potiče razvoj računalnog 
razmišljanja od prvog razreda 
osnovne škole kroz rješavanje 
primjerenih problemskih i logič- 
kih zadataka, stvaranje strate- 
gija za analiziranje i rješavanje 
problema te programiranje čime 
se postupno uvodi učenike u 
svijet digitalne tehnologije. 
Čestitke našim učenicima koji 
su sudjelovali na natjecanju! 


Ivanka Švaljek, 
učiteljica informatike 


te 3D printer koji ih ispisuje. 
Nakon izložbe uputili smo se na 
Zagrebački velesajam na najveći 
sajam knjiga u Hrvatskoj. Učenici 
su na Interliberu uživali u izložbi 
knjiga preko tristotinjak izdava- 
ča, aneki su kupili knjige za sebe 


Pripremila Jasenka Marmilić 


DRUGI SAVJETNIČKI 


POSJET “ŠKOLA ZA ŽIVOT" 


Jedan od procesa koji omoguća- 
vaju provedbu eksperimentalnog 
programa,Škola za život“, jesu i 
savjetnički posjeti članova rad- 
nih skupina predmetnih kuriku- 
luma. Stoga je 24. listopada u na- 
šoj školi održan drugi savjetnički 
posjet članova radnih skupina 
predmetnih kurikuluma. U sklo- 
pu posjeta održana je edukacija 
pod nazivom Promjena paradi- 
gme poučavanja koja se sastojala 
od općeg dijela i dvije radionice 
na kojoj su prisustvovali nastav- 
nici i stručni suradnici prijavljeni 
za provođenje eksperimentalnog 
programa. Članice radnih sku- 
pina pomogle su nastavnicima 


isvoju obitelj. Budući da se na 
Interliberu može pronaći knjiga 
različitih tematika, svatko je pro- 
našao barem nešto za sebe. 


Mia Mališ, 
učiteljica hrvatskog jezika 


u razumijevanju profesionalnog 
razvoja, korištenju digitalnih 
alata i razvoju vlastitih kompe- 
tencija te podijelili s njima svoje 
ideje, iskustva i primjere dobre 
prakse. Edukaciju su održale čla- 
nice radnih skupina predmetnih 
kurikuluma, gospođa Tatjana 
Orešković, Sandra Kasić, Valerija 
Begić i Jasminka Pernjek. 
Zahvaljujemo članicama rad- 

ne skupine eksperimentalnog 
programa ,Škola za život“ na 
poticajnim i zanimljivim preda- 
vanjima. 


Mia Mališ, 
učiteljica hrvatskoga jezika 


OBILJEŽILI SMO 
EUROPSKI TJEDAN 
PROGRAMIRANJA 


Europski tjedan kodiranja je 
inicijativa koja želi potaknuti 
građane da nauče nešto više o 
tehnologiji i programiranju koje 
je kreativno, zanimljivo i zabavno, 
ali itekako traženo zanimanje. 
Ove se godine Europski tje- 

dan programiranja održavao u 
razdoblju od 15. do 23. listopa- 
da. Kroz nastavu informatike i 
izvannastavnu aktivnost učenici 
su imali istraživačku nastavu. 
Napravili smo pojmovnik vezan 
uz programiranje te izložili pla- 
kate u holu škole i informatičkoj 
učionici. Računarstvo je znanost 
koja uči programere o umijeću 
samog programiranja i stvaranja 
računalnih programa. Ako ste 

POSJET UČENIKA PETIH 


RAZREDA MUZEJU RADBOA 


Dana 9. studenog 2018. godine 
učenici petih razreda OŠ Side 
Košutić Radoboj posjetili su 
Muzej Radboa. Sudjelovali su u 
radionici ,, Život prapovijesnih 
ljudi na prostoru Radoboja“, a 
tijekom stručnog predavanja 
kustosice Ane Đukić iz Arheo- 


loškog muzeja u Zagrebu saznali 


su mnogo novih informacija o 
načinu i posebnostima života 
prapovijesnih ljudi na prostoru 


Radoboja i okolice. Na taj se na- 


čin učenicima nastojalo pribli- 
žiti razdoblja ljudske prošlosti 
koja su do sada malo istražena 
sa svrhom stjecanja znanja o 


važnosti, očuvanju i prenošenju 


naše povijesti i baštine. Djeca su 
ujedno crtala primjere iz povi- 
jesti, te im se na kraju radionice 
demonstrirala prapovijesna teh- 
nika lova pomoću koplja u kojoj 
su se i sami okušali. 
Magdalena Želimorski, 
učiteljica povijesti 


PROJEKT ŠAFRAN 


Učenici OŠ Side Košutić Radoboj, 


su u četvrtak 8. studenog 2018. 
godine zajedno sa učiteljicom 
Magdalenom Želimorski, već 
tradicionalno posadili lukovice 
žutog šafrana u gredicu ispred 
ulaza u školu u Radoboju. Luko- 
vice šafrana su sadili u sklopu 


međunarodnog projekta Crocus/ 


Šafran koji provodi irska organi- 


zacija Hetilreland. Cilj projekta je 


osvještavanje učenika o događa- 


dobri u programiranju i želi- 

te napraviti svoju karijeru kao 
programer, ali ste zbunjeni koji 
programski jezik je najkorisniji 
za vaš budući razvoj, ako imate 
kreativnu crtu i imate interes 

za izradu web stranica, igara i 
mobilnih aplikacija, evo nekih 
“programskih jezika“ koji vam 
mogu pomoći kao programe- 

ru početniku: C, C + +, Python, 
HTML. Saznajte područja svog 
interesa, tako da možete lakše 
izabrati pravi programski jezik 
za vas. Nemojte početi s teškim 
programskim jezikom, nego iza- 
berite najlakši programski jezik, 
koji će vas zainteresirati i neće 
vas zbunjivati i činiti se previše 
teškim da bi započeli. Nadamo 
se da smo uspjeli probuditi želju 
za programiranjem i sigurni smo 
da među našim učenicima ima 
dobrih programera. 


Ivanka Švaljek, 
učiteljica informatike 


jima u holokaustu. Svrha sadnje 
šafrana je simbolička jer šafrani 
cvjetaju najbliže Danu sjećanja 
na holokaust koji se obilježava 
27. siječnja. Ovim projektom se 
obilježava stradavanje 1,5 miliju- 
na židovske djece u Holokaustu. 
Učenici će u sklopu projekta tako- 
đer slušati predavanje kao i čitati 
knjige vezane uz Holokaust. 
Magdalena Želimorski, 
učiteljica povijesti 


U nedjelju, 11. studenoga, u na- 
šoj smo župi proslavili nedjelju 
zahvale za plodove zemlje koji su 
krasili glavni oltar. Zahvalnica 
je dan kada na poseban način 
zahvaljujemo Bogu za primljena 
dobra u ovoj godini. Zahvaljivati 
trebamo svakodnevno čineći do- 
bra djela i pomažući potrebitima; 
to je zahvalnost Bogu od kojeg 
nam dolazi svako dobro, poruke 
su našeg župnika Tomislava koji 


ZAHVALNICA U NASOJ ŽUPI 


je predvodio misno slavlje. Misno 
slavlje su uveličali mali folkloraši 
sa prinosom darova: kruh, vino, 
sjemenje, ulje, povrće, voće i 
cvijeće. Na kraju mise su ima- 
li kratki program sa pjesmom 
Pekar, recitacijama o kruhu i 
plesovima Nesla dekla v melin, 
Savila se bijela loza vinova i Išli 
smo u školicu. 

Dragica Pospiš, 

učiteljica 


Gdje mladost susreće starost 


U sklopu projekta ,Gdje mladost 
susreće starost“, učenici razredne 
nastave obilježili su Međunarod- 
ni dan starijih osoba. Rezoluci- 
jom Ujedinjenih naroda Glavna 
skupština Ujedinjenih naroda 14. 
prosinca 1990. godine proglasila je 
1. listopad Međunarodnim danom 
starijih osoba želeći na taj način 
naglasiti da su starije osobe važni 
članovi svakog društva i ukazati 
na važnost osiguravanja životne 
sredine koja se može prilagodi- 

ti potrebama i sposobnostima 
stanovnika treće životne dobi, nji- 
hovim intelektualnim i fizičkim 
mogućnostima. Tema ovogodiš- 
njeg Međunarodnog dana starijih 
osoba bila je Tjedan baka i djedo- 
va te su učenici pod tim sloganom 


opisali svoje najljepše trenutke i 
uspomene s bakama i djedovima, 
nacrtali ih te napravili plakate koji 
krase našu školu. Kako su neki od 
ciljeva našeg projekta razvijanje 
međugeneracijske suradnje, raz- 
mjena iskustava, druženje, upo- 
znavanje i razvijanje pozitivnih 
uzajamnih naklonosti među pri- 
padnicima različite dobne starosti 
i generacija, tako su i ove godine 
naši učenici pokazali veliku želju 
za upoznavanjem načina života 
starijih, kao i kreativnost u opisu 
im najdražih baka i djedova, koji 
su sastavni dio njihovog životnog 
okruženja. 

Dubravka Coha Seničić, 

prof. rehabilitator 

NOVOSTI IZ OŠ JESENJE Pripremila Erika Tušek Vrhovec 


Obilježen Martinstag" 


Na Martinje je u Njemačkoj opet koji su zasjali u holu škole te su 


neandertalaca 


I ove su godine učenici petoga razreda dio nastave Povijesti odradi- 
li u krapinskom muzeju. U posjeti su mu bili 30. listopada i tom su 
prilikom mogli usustaviti i nadopuniti znanja usvojena na redovnim 
satovi vezanim uz prapovijest i neandertalce koji su na ovim prosto- 
rima obitavali u davnoj prošlosti. Učenicima je bilo zanimljivo jer su 
i sami zaključili kako prilikom svakog novog obilaska muzeja mogu 
u njegovim prostorima otkriti nešto novo. 

Mario Hranj, prof. 


bilo veselo, kad su u predvečer- —— uzklavirsku pratnju učiteljice 
je krenule povorke raspjevane glazbene kulture Anite Habja- 
djece slampionima, predvođe- nec otpjevali prigodnu pjemu 
ne konjanikom koji predstav- »Kommt, wir wollen Laterne 
lja sv. Martina. On je obučen u laufen“. Nakon toga su se svi 
rimskog vojskovođu i slavi se učenici nižih razreda zasladi- 
u Njemačkoj jer je bio toliko li bombonima što je također 
milosrdan da svoj plašt podije- običaj u zemljama njemačkog 
li s prosjakom. Kod nas u školi govornog područja. 

nije bilo povorke, ali su učeni- 

ci 4.razreda izradili lampione Alexandra Krklec, prof. 


U osnovnoj školi Gornje Jesenje učenici 
i nastavnici tradicionalno provode eko- 
akciju prikupljanja starog papira. Ona 
se provodi u listopadu koji je proglašen 
Međunarodnim mjesecom školskih 
knjižnica, te uz Mjesec hrvatske knjige, 
manifestacije koja traje od 15. listopada 
do 15. studenoga. Učenici naše škole 
marljivo su prikupljali stari papir i no- 
vine, razvijajući tako svijest o važnosti 
recikliranja i istovremenoj zaštiti okoli- 
ša, šuma i energije. Akcija prikupljanja 
bila je natjecateljskog duha, što je bio 
dodatni motiv našim učenicima da se 


AKCIJA PRIKUPLJANJA STAROG 


iskažu. Najuspješniji razredi bit će na- 
građeni. Cilj ove akcije, osim poticanja 
učenika na ekološko ponašanje i stva- 
ranja navike recikliranja starog papira 
je i prikupljanje sredstava za knjižnicu. 
Novcem prikupljenim od prodaje kupiti 
će se knjige za školsku knjižnicu, te će 
učenici svojim zalaganjem pridonijeti 
povećanju knjižnog fonda. Nabavit će 
se knjige zbog kojih će učenici s vese- 
ljem dolaziti u školsku knjižnicu. 


Dora Čižmek, 
šk. knjižničarka 


Mjesec hrvatske knjige obilježava se 
svake godine u periodu od 15.listopa- 

da do 15. studenog. Europska komisija 
proglasila je 2018. Europskom godinom 
kulturne baštine i to je bila okosnica 
ovogodišnjeg obilježavanja Mjeseca hr- 
vatske knjige. Ovogodišnje manifestacije 
povodom Mjeseca knjige u cijeloj Hrvat- 
skoj bile su posvećene baštini. Tako su i 


Mjesec hrvatske knjige 


učenici naše škole imali priliku upoznati 
se sa nematerijalnom baštinom Hrvat- 
skog zagorja. Što je to ustvari baština i 
kako su se tradicijske igračke Hrvatskog 
zagorja našle na Reprezentativnoj listi 
svjetske nematerijalne baštine istraži- 
vali su učenici 1. i 2. razreda u školskoj 
knjižnici pod vodstvom šk. knjižničarke 
Dore Čižmek. 

DANI KRUHA - DANI ZAHVALNOSTI 
ZA PLODOVE ZEMLJE 


Obilježavanje Dana kruha i 
zahvalnosti za plodove zemlje 

u OŠ Gornje Jesenje započelo 

je u utorak, 30.10.2018. Učenici 
razredne nastave zajedno su sa 
svojim učiteljicama i kuhari- 
com, u školi pekli i pripremali 
različite kolače. Na jedan su 

dan postali pravi mali pekari! 
Program se nastavio u srijedu, 
31.10., kada su učenici ukrasili 
stolove bogatim jesenskim aran- 
žmanima - plodovima zemlje i 
krušnim proizvodima. Ravnate- 
ljica je pozdravila sve nazočne, a 
posebno one najmlađe, polazni- 
ke predškole, koji su svojim reci- 
talom dali poseban pečat i uvod 
u priredbu. Tamburaški zbor je 
pjesmama o kruhu i jesenskom 
voću također uljepšao priredbu. 
Drugi razred svojim je skečem 
»Zdravoljupci“ nasmijao publi- 
ku, učenici trećeg razreda otpje- 


vali su pjesmu Mlinskog kola, 
dok su učenici četvrtog i šestog 
razreda recitacijom ,Kruh je dar 
s neba“ i pričom o kruhu zaokru- 
žili priredbu i istaknuli važnost 
obilježavanja Dana kruha i 
plodova zemlje. Zatim je župnik 
vič. Danijel Herceg blagoslovio 
hranu i pekarske proizvode koje 
su učenici donijeli i izradili. Obi- 


lježavanje Dana kruha pridonosi 
jačanju svijesti o važnosti zaštite 
okoliša, ekološkom i odgovor- 
nom postupanju s hranom, a 
time i izgradnji pozitivnog stava 
učenika, djece, prema prirodi i 
okolini. 


Dora Čižmek, 
šk.knjižničarka 


Izvanučionička nastava prirode 


U sklopu izvanučioničke nastave iz prirode učenici 6. razreda naše 
škole posjetili su obližnju šumu. Prikupljali su biljke i plodove konti- 
nentalno listopadne šume te su ih na kraju svi zajedno determinirali. 
Prikupljene biljke učenici će iskoristiti za izradu herbarija. 


Tomislav Bartulović, 
učitelj prirode i biologije 


13 


"S SJEČANJAJNAJVUKOVAR 


Dan sjećanja 
na žrtvu 
Vukovara 


Učenici viših razreda OŠ Gornje 
Jesenje u petak, 16. studenog 
2018., obilježili su Dan sjećanja 
na žrtvu Vukovara. Tom prili- 
kom pogledali su prezentaciju 
o stradanju Vukovara i Vukova- 
raca, čitali tekstove Vukovarca 
Siniše Glavaševića i poslušali 
dojmove osmaša koji su već bili 
u posjeti Gradu Heroju. 

Iove je godine to bila dobra 
prilika da se na taj način zahvali 
svim znanim i neznanim hero- 
jima Domovinskog rata koji su 
bili spremni dati život za domo- 
vinu i njezinu budućnost. 
Hvala im! 


Mario Hranj, prof. 


JAVNA 
ZAHVALA 


Zahvaljujemo svim mje- 
štanima Jesenja i njihovim 
gostima na prikupljenoj 
donaciji u iznosu 3.013,65 
kn prilikom druženja na 
Kestenijadi 21.10.2018. 
Zahvaljujemo i načelniku 
Općine na posebnom anga- 
žmanu tim povodom, kao 
i udrugama koje djeluju na 
području Općine Jesenje 
a prepoznali su važnost 
kupnje lupilice krumpira 
za potrebe školske kuhinje. 
Nadamo se da će se i dalje 
podupirati naše akcije za 
slične potrebe. 

Ravnateljica: Ljerka 
Malogorski -Dragoslavić, prof 

Radionice i igraonica 
Muzeju Radboq 


Pod pokroviteljstvom Ministarstva kulture Muzej Radboa uspješno je 
odradio ciklus radionica i jedne igraonice koje su uspješno odrađene u 
suradnji s učenicima Osnovne škole Side Košutić Radoboj u razdoblju 
od11. svibnja do 13. lipnja 2018. godine. Prva radionica pod nazivom 
»Gotika u Radoboju“ ostvarena je edukativnim naćinom te su učenici 
upoznati s razdobljem gotike u povijesti umjetnosti, znanje su upot- 
punili na konkretnim primjerima radobojske župne crkve Sv. Trojstva 
i crkve sv. Jakoba na Gorjanima Sutinskim. O graditeljskim zname- 
nitostima ovih sakralnim objekata učenike je upoznao vlč. Tomislav 
Novosel. Učenici su naučili i kako se boji staklo i kako nastaju poznati 
vitraji koji su u stvari ukrasi za prozore. Druga radionica održana je 
krajem listopada pod nazivom ,,Potraga za rudnim bogatstvima“. Djeca 
su istraživala muzejski postav i pomoću rudarskih svjetiljki krenula 

u potragu za rudnim bogatstvima, ujedno su se u igraonici pokušala 
snalaziti u muzejskoj zb(r)ci jer su pronađene predmete morali svrstati 
u pravilne muzejske zbirke. Prikupljena rudna bogatstva iskoristili su 
za izradu malih geoloških stupova. U drugom su djelu radionice izra- 
đivali vjetropire od šarenih slamčica. Ponovljena je igraonica ,,Snađi 
se u muzejskoj zb(i)rci“ u trećoj radionica ,Život prapovijesnih ljudi na 
prostoru Radoboja“, a putem stručnog predavanja kustosice Ane Đukić 
iz Arheološkog muzeja u Zagrebu saznali su mnogo novih informacija 
o načinu i posebnostima života prapovijesnih ljudi na prostoru Rado- 
boja i okolice. Na taj su im način približena razdoblja ljudske prošlosti 
koja su do sada malo istražena sa svrhom stjecanja znanja o važnosti, 
očuvanju i prenošenju naše povijesti i baštine. Djeca su ujedno crtala 
primjere iz povijesti, te im je na kraju radionice demonstrirana prapo- 
vijesna tehnika lova pomoću koplja u kojoj su i oni sami sudjelovali. 


Mjesec hrvatske 
knji e u Dječjem 
vrtiću Škrinjica 
Mjesec hrvatske knjige, nastoji 
na državnoj, ali i na lokalnim ra- 
zinama govoriti o knjizi, promi- 
cati čitanje, te s organiziranjem 
različitih programa okupljati sve 
one koje knjiga istinski zanima. 
Obilježavanju tog događaja pri- 
družio i Dječji vrtić ,Škrinjica“ 

u Radoboju. Povodom Mjeseca 
knjige starija vrtićka skupina 
»Zvjezdice“ posjetila je Muzej 
»Radboa“ u kojem je za njih 
organizirana čitaonica. Djeca su 
slušala priču ,Čajnik“ H. C. An- 
dersena, a potom ih se poticalo 
na verbalno izražavanje doživ- 
ljenog kroz priču. Djelatnici 
muzeja organizirali su i likovnu 
radionicu na temu ,Čajnik“ s 
kojom su djeca bila oduševljena. 
Kao i svaki put, lijepo su ugo- 
šćeni i iznenađeni prekrasnom 
pričom, radionicom i igrama, a 


sve vodeći brigu o širenju ljubavi 
prema knjizi novim mladim ge- 
neracijama. U vrtiću su osmišlja- 
vali mnoge aktivnosti. Tako su 
odgojiteljice i djeca čitači drugoj 
djeci čitali razne priče, kako 
prijateljima svoje starije skupi- 
ne ,Zvjezdice“, tako i mlađima 
»Lopticama“ i ,Mravićima“. 

Da bi iskusili život jednog pis- 
ca, u Mjesecu hrvatske knjige, 
nakratko su se pokušali staviti 

u ulogu pisca, te je svako dijete 
starije skupine napisalo svoju 
knjigu. Potrudili su se i osmisliti 
vrlo lijepe i kvalitetne ilustracije. 
Slikovnice su izložili na panou 

u vrtićkom hodniku. Svakod- 
nevno na zanimljive i poticajne 
načine s djecom su se istraživale 
različite slikovnice, priče, enci- 
klopedije, časopisi... 

Učilo ih se kako se treba odno- 
siti prema knjigama, kako ih 
dobro čuvati, jer iz njih možemo 
svašta naučiti. Na kraju su svi 
zajedno zaključili da su knjige 
VELIKO BLAGO kojih treba što 
više pročitati. 


Nakon snijega izrastao 
divovski vrganj 


Da se nešto čudno u posljednje 
vrijeme događa sa prirodom i 
klimatskim promjenama svima 
nam je jasno, no veliko je izne- 
nađenje doživio Ivan Mrzlečki 
iz Lužana. Šetajući šumom 22. 
studenog, nakon što je u našim 
krajevima pao snijeg čija je visi- 
na sezala i do 10 cm i još se nije 
otopio Ivan je naišao na vrga- 
nje. Možda ito ne bi bila baš 
neobična priča da jedan od nije 
težio punih 1.800 grama, vrganj 
kapitalac imao je kapu promjera 
30 centimetara i debljine gotovo 
10 centimetara. Uz ovog kapital- 
ca bilo je još nekoliko manjih 
vrganja koji su za čudo virili iz 
lišća koje je još djelomice bilo 


pokriveno neotopljenim snije- 
gom. Ovu godinu gljivari baš 
neće zapamtiti po rastu gljiva no 
pronaći vrganje u ovo vrijeme 
zaista je prava rijetkost. 

ZAVRŠEN JESENSKI DIO NOGOMETNIH NATJECANJA ŽUPANIJSKE LIGE 


RADOBOJSKI LIMAČI KOLO VODE 


NK Radoboj zbog uređenja novog igrališta privreme- 
no je iz redovitog natjecanja povukao svoje seniore i 
juniore, sredstva namijenjena za njihovo natjecanje 
usmjerena su na postavljanje umjetne trave na novi 
teren, ali u redovitom natjecanju ima 6 ekipa. Tu 

su najmlađi ZAGIĆI za koje mogu nastupati djeca 
između 6 i 8 godina i 6 mjeseci, zatim LIMAČI, djeca 
od 8 do 10 godina i 6 mjeseci starosti, slijede MLAĐI 
PIONIRI, u dobi od 10 do 12 godina i 6 mjeseci, zatim 
PIONIRI, igrači stari od 12 godina, a onda zbog izo- 
stanka JUNIORA i SENIORA dolaze VETERANI, no- 
gometaši stariji od 33 godine. U redovitom je natje- 
canju iz NK Radoboj oko stotinu nogometaša s tim 
datu nisu uključeni oni mlađi od 6 godina života 
koji redovito treniraju i igraju prijateljske utakmice. 
Na kraju jesenskog dijela natjecanja u sezoni 
2018./2019. najbolji plasman ima ekipa ,,A“ LIMAČA 
koja je nakon odigranih svih 11 utakmica na 2. mje- 
stu. Od 11 odigranih utakmica 9 su dobili, jednom su 
igrali neriješeno, a jednu su utakmicu izgubili. Zabili 
su 41 zgoditak, a primili samo 4. 

ZAGIĆI su treći jer su 4 utakmice dobili, 2 izgubili i 
jednu remizirali. Zabili su 20, a dobili 11 golova. 
MLAĐI PIONIRI su među 10 ekipa sedmi, jer su 3 
utakmice dobili, 5 izgubili i 2 odigrali neriješeno. 
Dali su 16, a primili 31 zgoditak i zauzeli su 7. mjesto. 
PIONIRSKA EKIPA ima 5 pobjeda i 6 poraza s gol 


U mlađim kategorijama okuplja se sve veći broj djece pa je za očekivati kad 
dobiju još bolje uvjete za trening i igru da će se u Radoboju moći gledati 
kvalitetan nogomet 


razlikom 17:25 i zauzeli su 6. mjesto. Imaju međutim 
trećeg strijelca u svojoj kategoriji, jer je M. Haldek 
postigao 10 golova. 

LIMAČI imaju i drugu ekipu, koja je u grupi ,,B“ 
zauzela 9. mjesto s 3 pobjede, 5 poraza i 4 neriješena 
rezultata. Dali su 20, a primili 39 zgoditaka. 
VETERANI se također dobro drže. Od 13 odigranih 
utakmica 8 su riješili u svoju korist, jednom su remi- 
zirali, a izgubili su 4 susreta. Dali su 30 golova, a pri- 
mili 17, D. Dlesk zabio je 14 golova i drugi je strijelac 
među veteranima. 


VRHUNSKI UVJETI ZA IGRU I TRENING 


NOVO IGRALIŠTE PRED ZAVRŠETKOM 


U Radoboju se privodi kraju uređenje novog igra- 
lišta pokrivenog umjetnom travom. = Uređenje 
igrališta započelo je u rujnu ove godine priprema- 
njem terena, izvedbom drenaže i ugradnjom sloja 
kamenom materijala. Uslijedilo je završno ravna- 
nje terena, a potom i polaganje samih slojeva tra- 
ve. Prišlo se i montaži stupova rasvjete tako da će 
se teren moći koristiti iu noćnim satima. Nakon 
obilježavanja terena uslijedilo je postavljanje ogra- 
de, te uređenje okoliša. Uz Općinu i NK Radoboj 
svoj doprinos u izgradnji novog modernog terena 
dali su i brojni mještani, prije svega roditelji djece 
polaznika nogometne škole dobrovoljno sudje- 
lujući u pojedinim radovima. Nakon završetka 
radova Radoboj će imati još jedan moderno ure- 
đen teren koji će omogućiti treninge i odigravanje 
utakmica po svim vremenskim uvjetima. Prvo je 

to nogometno igralište tih dimenzija pokriveno 
umjetnom travom na području Krapinsko - zagor- 
ske županije pa se očekuje njegovo korištenje i od 
sportaša iz drugih sredina. 


Gradnja novog igrališta i postavljanje podloge 
za umjetnu travu obuhvaćalo je više faza radova, 
a u nekima su svoj doprinos dali i bojni roditelji 

budućih nogometaša, te mještani Radoboja. 


. Rihtar 


la 


Robert Grdović novi 
strateg Jesenja 


Jesenje ni nakon 7 kola nije 
uspjelo upisati prvu prvoligaš- 
ku pobjedu. Sve nade navijača i 
vodstva kluba bile su usmjerene 
da će u nedjelju 18. studenog 
Jesenje u Krapini protiv Broda 
035 upisati 3 boda. Nažalost to 
se nije dogodilo pa je u klubu 
došlo vrijeme za uzbunu i pro- 
mjene, kako to obično biva prvi 
je na redu trener. Unatoč veoma 
dobrom igračkom kadru kojim 
Jesenje raspolaže nedostaju 
rezultati i uigranost momčadi 
pa se vodstvo kluba odlučilo na 
smjenu trenera, Branka Digule. 
Ubrzo nakon toga na kormilo 
Jesenja došao je novi trener Ro- 
bert Grdović, jedan od najboljih 
igrača futsala ali i uspješni tre- 
ner koji za sobom ima zavidne 
rezultate. Grdović je istaknuo 
kako Jesenje ima potencijala ali 
su mlada i neiskusna ekipa te 
će biti potrebno puno rada da 
se stvari poslože, kako je rekao 
ispred njega je veliki izazov. 
Predstoji borba za svaki bod a 
onda treba odraditi kvalitetne 
pripreme u zimskoj stanci kako 
bi Jesenje u drugom dijelu sezo- 
ne osiguralo ostanak u prvoli- 
gaškom društvu. 

. LIST JE BESPLATAN 
. IIZLAZI MJESEČNO 


Nagrade za uređenje životne sredine 


Općina Radoboj tradicionalno prigodom 
obilježavanja Dana općine dodjeljuje i 
posebna priznanja domaćinstvima koja 
veliku pažnju poklanjaju uređenju svojih 
okućnica. Tako je ove godine nagrada za 


najljepše uređeno dvorište dodijeljena 
Ljiljani Topolovec iz Orehovca Radoboj- 
skog, za najljepše uređen balkon Mariji 
Cerovec iz Radoboja i za ukupno ure- 
đenje svoje okoline Ani Horvat iz Ore- 


hovca Radobojskog. Valja spomenuti i 
napor Općine da javne površine što bolje 
izgledaju u svako godišnje doba, kao i 
uređenje mjesnog groblja uz blagdan Svih 
Svetih. 


Adventsko druženje u Radoboju uz paljenje 
udventskih svijeća i prigodni program 


Tako je to bilo prošlih godina, a još bolje 
priprenjse za 16. prosinca ove godine 


Župa Presvetog Trojstva i 
Općina Radoboj nastavlja 
tradiciju organiziranog 
obilježavanja Adventa u 
Radoboju. Na prostoru 
ispred spomenika rudaru 
u središtu Radoboja prva 
će svijeća biti zapaljena 

u subotu 1. prosinca u 18 
sati. Po jedna svijeća palit 
će se svake naredne su- 
bote, a posebna će se sve- 
čanost održati u nedjelju 
16. prosinca s početkom 

u 16 sati. Za sve prisut- 

ne priprema se posebni 
program a na svoje će doći 
i najmlađi. Organizato- 

ti i ove godine pozivaju 
mještane Općine Radoboj 
i druge zainteresirane da 
se pridruže ovoj sada već 
tradicionalnoj radobojskoj 


manifestaciji. Završnog 
dana nastupit će glazbe- 
nici i Radobojske mažor- 
etkinje, a neće izostati ni 
kuhano vino, čaj i koba- 
sice. Svi ljudi dobre volje 
pozvani su da se pridruže 
slavlju dočeka Božića, ro- 
đdendana Isusa Krista. 


u centru Radoboja 


Očekuje Vas 


nastup glazbenika, radobojskih 
mažoretkinja 
ponuda proizvoda domaćih OPG-ova 
okrjepa uz kuhano vino, čaj, kobasice... 


